hotchpotch/miracl-hf-unified huggingface dataset:
শিল্পোদ্যোগ
শিল্পোদ্যোগ হল কোনো এক অর্থনীতি অথবা দেশে হওয়া কোনো সামগ্রী পরিষেবার উৎপাদন। কোনো ব্যবসায়িক প্রতিষ্ঠান বা গোষ্ঠীর করা আয়ের মুখ্য উৎসই এর সঙ্গে সম্পর্কিত শিল্পোদ্যোগটিকে বোঝায়। যখন কোনো এক বৃহৎ গোষ্ঠীর আয়ের উৎস অনেকগুলি হয় তখন সেই গোষ্ঠীটি কয়েকটি শিল্পোদ্যোগিক ক্ষেত্রে কাজ-কর্ম চালিয়ে নেয় বলে ধরা হয়। উদাহরণস্বরূপ, রিয়ালেন্স শিল্পোদ্যোগিক গোষ্ঠী অনেকগুলি দিকে ব্যাবসায়িক কাজ-কর্ম সম্প্রসারণ করেছে এবং সেজন্য এটি যোগাযোগ, জীবন বীমা, খারুয়া তেল ইত্যাদি অনেকগুলি শিল্পোদ্যোগিক ক্ষেতে্রর সঙ্গে সম্পর্কিত।
শিল্পোদ্যোগসমূহ বিভিন্নধরণে শ্রেণীবিভাগ করা হয়। এর ভিতর তিন খণ্ডের সূত্র বা থ্রি-সেক্টর থিয়োরি (three-sector theory) এবং উৎপাদিত সামগ্রীর ভিত্তিতে করা শ্রেণীবিভাগই প্রধান।
বিত্ত এবং মার্কেট রিসার্চ ইত্যাদির ক্ষেত্রে বাজারের ভিত্তিতে শিল্পোদ্যোগের শ্রেণীবিভাজন করা হয়।
রাষ্ট্রসংঘের পরিসংখ্যা বিভাগের করা আন্তঃরাষ্ট্রীয় মানক শিল্পোদ্যোগিক শ্রেণীবিভাগ বা সংক্ষেপে ISIC হল সম্পূর্ণ তথা শৃংখলাবদ্ধ শিল্পোদ্যোগিক শ্রেণীবিভাগ।
ক্ষেত্রীয় গ্রামীণ ব্যাঙ্ক
ক্ষেত্রীয় গ্রামীণ ব্যাঙ্ক (; সংক্ষেপে: RRB) ভারতের একপ্রকারের ব্যাঙ্ক ব্যবস্থা। ১৯৭৬ সালের ক্ষেত্রীয় গ্রামীণ ব্যাঙ্ক আইনের অধীনে "ক্ষেত্রীয় গ্রামীণ ব্যাঙ্ক" বা "আঞ্চলিক গ্রামীণ ব্যাঙ্ক" স্থাপনের প্রক্রিয়া আরম্ভ হয়। একটি বা একাধিক প্রশাসনিক জেলা এলাকার, সামগ্রিকভাবে একধরনের অর্থনৈতিক বাতাবরণের একটি অঞ্চল নিয়ে এক-একটি ক্ষেত্রীয় গ্রামীণ ব্যাঙ্ক বা আঞ্চলিক গ্রামীণ ব্যাঙ্ক স্থাপন করা হয়। অঞ্চলটির অগ্রণী ব্যাঙ্ক (Lead Bank)-এর পোষকতায় স্থাপন করা ক্ষেত্রীয় গ্রামীণ ব্যাঙ্ক বা আঞ্চলিক গ্রামীণ ব্যাঙ্কগুলির মূলধন গঠনে ভারতের কেন্দ্রীয় সরকারের ৫০%, রাজ্য সরকারের ১৫% এবং পোষক ব্যাঙ্কের ৩৫% অংশ থাকে। প্রাথমিকভাবে প্রশাসনিক দিক পোষক ব্যাঙ্কটিই পরিচালনা করত, যদিও পরে এটি স্বায়ত্বশাসিত হয়।
১৯৬৯ সালে ভারতে ব্যাঙ্কশিল্প রাষ্ট্রীয়করণ হয়। আগে সকল ব্যাঙ্ক বেসরকারী তথা ব্যক্তিগত খণ্ডের ছিল। ব্যবসায়িক দিকের অগ্রাধিকারের দৃষ্টিভঙ্গিও লাভকেন্দ্রিক ছিল। দেশের সমগ্র অর্থনীতি গ্রামীণ তথা কৃষিভিত্তিক হওয়ার সত্ত্বেও, গ্রামীণ অর্থনীতির ক্ষেত্রটি অসংগঠিত হওয়ার জন্য বিপদ সংকুল তথা অনিশ্চিত। ফলত সদ্য রাষ্ট্রায়ত্ত ব্যাঙ্কসমূহ গ্রাম্যক্ষেত্রে, ফলপ্রসূভাবে যেতে মানসিকভাবে বেশি আগ্রহী ছিল না। এদিকে তখন সরকারের হাতে ব্যাপক গ্রামীণ উন্নয়নের দায়িত্ব। এমন পরিপ্রেক্ষিতে কেবল গ্রামকেই কার্যক্ষেত্র হিসাবে নিয়ে ১৯৭৬ সালের ক্ষেত্রীয় গ্রামীণ ব্যাঙ্ক আইনের অধীনে ক্ষেত্রীয় গ্রামীণ ব্যাঙ্ক বা আঞ্চলিক গ্রামীণ ব্যাঙ্ক স্থাপনের প্রক্রিয়া আরম্ভ হয়।
ডমরু
ডমরু () একটি ছোট আকারের দ্বিমুখী ড্রাম। এই বাদ্যযন্ত্র সাধারনত হিন্দু ধর্ম এবং "তিব্বতীয় বৌদ্ধ ধর্ম"-এ ব্যবহৃত হয়। ডমরুর উৎপত্তি প্রাক-বৈদিক কালে হওয়া বলে জানা যায়। কথিত আছে, এই বাদ্যযন্ত্র মহাদেবের বাদ্য ছিল। ডমরু সর্বপ্রথম তাল-বাদ্য বলেও অনেকে বিশ্বাস করেন। ডমরুকে ডুগডুগি বলেও ডাকা হয়। 
ডমরুর অবয়ব কাঠের মাধ্যমে নির্মিত। মুখ দুটি বৃত্তাকার এবং চামড়ায় ঢকা। মুখ দুটির থেকে বাদ্যখনর মাঝের অংশের ব্যাস কম; মাকুর মত। ডমরুর মাঝে, দুধারে দুটি টোপোলা আকৃতির গাঁঠি থাকা দুগাছি সুতো বাঁধা থাকে। ডমরুর গায়ের মধ্যে হাত ধরে ডমরুটি ঘোরালে সেই টোপোলা দুটি ছাল দুটির যথাস্থানে আঘাত করে শব্দ ধ্বনির সৃষ্টি করে।
পুরাকালের ধর্মানুষ্ঠানে এই বাদ্যের ব্যবহার হত। আজকাল কোনো কোনো ধর্মানুষ্ঠানে এই বাদ্য ব্যবহার করা ছাড়াও বিশেষত ভালুক নাচ, বাঁদর নাচ এবং সাপ নাচাতে ডমরু বাজাতে দেখা যায়। বাজীকর মন্ত্রের বাদ্য রূপেও এই বাজনাটি ব্যবহার করে।
দ্য সাইনপোস্ট
দ্য সাইনপোস্ট (আগেকার দ্য উইকিপিডিয়া সাইনপোস্ট) ইংরেজি উইকিপিডিয়ার সংবাদপত্র। উইকিপিডিয়ার সদস্যদের সহায়তায় প্রকাশ করা হয়। সংবাদপত্রটিতে উইকিপিডিয়া সমাজ, উইকিপিডিয়া সম্বন্ধীয় ঘটনা, আর্ব্রিটেশন কমিটির রুলিংসমূহ, উইকিমিডিয়া ফাউণ্ডেশনের ঘটনাবলী, এবং অন্যান্য উইকিপিডিয়া সম্বন্ধীয় প্রকল্পের বিষয়ে সংবাদ ইত্যাদি প্রকাশ করা হয়।
এই সংবাদপত্র জানুয়ারি ২০০৫ সালে উইকিপিডিয়া প্রশাসক মাইকেল স্নো প্রতিষ্ঠা করেছিলেন। আগে দ্য উইকিপিডিয়া সাইনপোস্ট নামে পরিচিত এই সংবাদপত্রটির নাম ছোট করে দ্য সাইনপোস্ট করা হয়েছে। স্নো ফেব্রুয়ারি ২০০৮ সালে তাঁর নাম উইকিমিডিয়া বোর্ড অব ট্রাষ্টীজে যোগ দেওয়ার পরই অগ্রণী হন এবিষয়ে।
"দ্য সাইনপোস্ট"-এ উইকিপিডিয়া, উইকিমিডিয়া ফাউণ্ডেশন এবং অন্যান্য উইকিপিডিয়া সম্বন্ধীয় প্রকল্পর বিষয়ে লেখা প্রকাশ করা হয়। কাগজটি বিনামূল্যে বিতরণ করা হয়। পাঠকগন ই-মেইল যোগে বা উইকিপিডিয়া অ্যাকাউণ্ট থাকলে নিজের বার্তা পৃ্ষ্ঠার মাধ্যমে নতুন প্রকাশের জানান লাভ করতে পারেন। সাধারণত এই কাগজ প্রতি সপ্তাহে প্রকাশ করা হয়।
বিভিন্ন সময়ে দ্য নিউ ইয়র্ক টাইমস, উইকিপিডিয়া:দ্য মিসিং ম্যানুয়াল গ্রন্থ, ফর্চুন, দ্য রেজিষ্টার ইত্যাদিতে দ্য সাইনপোস্টকে "মক্ড আপ নিউজপেপার", "ইফ য়ু এক্সপেক্ট টু কণ্টিনিউ এডিটিং অ্যাট উইকিপিডিয়া ফর এনি লেন্থ অব টাইম, বাই অল মিন্স সাবস্ক্রাইব টু দ্য উইকিপিডিয়া সাইনপোস্ট", "উইকিপিডিয়াজ ইন্সাইডার নিউজপেপার", "উইকিপডিয়াজ অউন প্লাকি নিউজলেটার" ইত্যাদি আখ্যা দেওয়া হয়েছে।
ক্রিস্তিয়ান আনসালদি
ক্রিস্তিয়ান দানিয়েল আনসালদি (জন্ম: ২০ সেপ্টেম্বর ১৯৮৬) হলেনে একজন আর্জেন্টিনীয় পেশাদার ফুটবলার, যিনি ইতালীয় ক্লাব ইন্টার মিলান হতে ধারে তরিনোতে ধারে এবং আর্জেন্টিনা জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি দুপায়েই ভালো খেলতে পারেন, এজন্য তিনি রাইট ব্যাক এবং লেফট ব্যাক উভয় পজিশনে খেলতে পারেন।
দীপক মণ্ডল
দীপক মণ্ডল কলকাতা, পশ্চিমবঙ্গ, ভারত ভিত্তিক একজন চলচ্চিত্র সম্পাদক। তিনি ৫০ টিরও বেশি ভারতীয় চলচ্চিত্র সম্পাদনা করেছেন বাংলা, আসামি, হিন্দি এবং ইংরেজি সহ ভারতের বিভিন্ন ভাষায়। তার সম্পাদিত বেশ কয়েকটি চলচ্চিত্র, যার মধ্যে অন্যতম শতরূপা সান্যাল এর অন্য অপালা (2015), বাপ্পাদিত্য বন্দ্যোপাধ্যায়ের সোহরা ব্রিজ (২015) এবং এলার চর অধ্যায় (২01২), যেগুলি ভারতীয় প্যানোরাম ফিল্ম ফেস্টিভাল ২015 এবং ২01২ সালে নির্বাচিত হয়। বন্দ্যোপাধ্যায়ের পরিচালিত নায়িকা সংসদ (২013) বাণিজ্যিক ব্যবসায়িক সাফল্য পায়।
তিনি বাপ্পাদিত্য বন্দ্যোপাধ্যায় পরিচালিত জাতীয় পুরস্কার-বিজয়ী চলচ্চিত্র হাউসফুল (২009) সম্পাদনা করেন। এখানে উল্লেখযোগ্য যে তিনি বন্দোপাধ্যায়ের দীর্ঘদিনের সহকারী ছিলেন এবং তার সাথে ২00২ থেকে ২01৫তে বন্দোপাধ্যায়ের মৃত্যু অব্দি কাজ করেছিলেন।
তিনি পরিচালক হিরেন বোরার ক্ষোভ (2014) এবং সোমনাথ সেনের অ্যাটোগোগন (২011) - এর সম্পাদনা করেছেন।
মণ্ডল পশ্চিমবঙ্গের উত্তর দিনাজপুরের রায়গঞ্জের কাছে জন্মগ্রহণ করেন। তিনি 1998 সালে যাদবপুর বিশ্ববিদ্যালয়ের চলচ্চিত্র বিভাগ থেকে স্নাতোকত্ত লাভ করেন। এরপর তিনি একজন সহকারী সম্পাদক হিসেবে কর্মজীবন শুরু করেন। 
তিনি ২009 সালে জাতীয় পর্যায়ে শীর্ষস্থানে আসেন যখন বন্দোপাধ্যায় পরিচালিত হাউসফুল 57 তম জাতীয় চলচ্চিত্র উৎসবে পুরস্কৃত হয়।
মানুয়েল লানজিনি
মানুয়েল লানজিনি (; জন্ম: ১৫ ফেব্রুয়ারি ১৯৯৩) হলেন একজন আর্জেন্টিনীয় পেশাদার ফুটবলার, যিনি প্রিমিয়ার লীগ ক্লাব ওয়েস্ট হ্যাম ইউনাইটেড এবং আর্জেন্টিনা জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি এরপূর্বে রিভার প্লেত এবং ফ্লিমিনেন্সের হয়ে খেলেছেন। তিনি তার বল ধরে রাখার খমতা, ড্রিবলিং করার দক্ষতা, চমত্কার ত্বরণ এবং ডিফেন্ডারদের দ্রুত অতিক্রম করার দক্ষতার জন্য অধিক পরিচিত। তার ডাকনাম হচ্ছে "লা জোয়া" ("রত্ন")।
সুপারক্লাসিকোয়, আর্জেন্টিনা ডার্বিতে সবচেয়ে দ্রুততম গোল করার রেকর্ড গড়েছেন তিনি। তিনি খেলা শুরু হওয়ার মাত্র ৪৩ সেকেন্ডের মাথায় তিনি গোল করে রেকর্ড গড়েন।
অসমীয়া সাহিত্যিকদের ছদ্মনাম ও বিভূষিত উপাধির তালিকা
অসমীয়া সাহিত্য অন্য সমস্ত ভাষার মতো অসংখ্য উপন্যাস, গল্প, কবিতা, প্রবন্ধ এবং অন্য অন্য বিষয়ক গ্রন্থে পূর্ণ। অসমীয়া সাহিত্য ভাষাটির বর্তমানের সাহিত্য সম্ভার ছাড়াও এর ক্রমবিবর্তনের সময়ে সৃষ্টি হওয়া পুরানো অসংখ্য সাহিত্যের সম্ভারে পরিপূর্ণ, যে ধারার আরম্ভ ৯ম-১০ম শতকের চর্যাপদ থেকে আরম্ভ হয়েছিল বলে ধরা হয়।
অসমীয়া সাহিত্যিকদের মধ্যে বহু ছদ্মনামে লেখা বিখ্যাত সাহিত্যিক দেখা যায় এবং বিভিন্ন সময়ে অসমীয়া সাহিত্যিকগণ বিভিন্ন উপাধিতে বিভূষিত হয়ে এসেছেন।
পিএসএলভি-সি৩৭
পিএসএলভি-সি৩৭ (কার্ট'সেট-২ উপগ্রহ শৃংখলা নামেও পরিচিত) হল পিএসএলভি সমূহ যার দ্বারা অভিলেখ সংখ্যক ১০৪টা উপগ্রহ সফলভাবে কক্ষপথে সংস্থাপন করা হয়। এই উপগ্রহসমূহ ২০১৭ সালের ১৫ ফেব্রুয়ারিতে অন্ধ্র প্রদেশের শ্রীহরিকোটাতে অবস্থিত সতীশ ধাওয়ান মহাকাশ কেন্দ্র থেকে ভারতীয় মহাকাশ গবেষণা সংস্থা উৎক্ষেপণ করে। ২০১৪ সালের ১৯ জুন রাশিয়ান রকেটের উৎক্ষেপণ করা ৩৭টা উপগ্রহ এবং ২০১৩ সালের ১৯ নভেম্বরে নাসার উৎক্ষেপণ করা ২৯টা উপগ্রহের অভিলেখ এই অভিযান ভংগ করে। একটা অভিযানে ১০৪টা উপগ্রহ উৎক্ষেপণ করা হয়। পিএসএলভি-সি৩৭ যান কেবল একটি উৎক্ষেপণ যান একবারে সর্বোচ্চ সংখ্যক উপগ্রহ উৎক্ষেপণ করার অভিলেখ স্থাপন করে।
এই উৎক্ষেপণে ১৫ নিযুত মার্কিন ডলার ব্যয় করা হয়েছিল।
ভারতীয় মান সময় অনুযায়ী ২০১৭ সালের ১৫ ফেব্রুয়ারির ০৯:২৮ টাতে শ্রীহরিকোটার সতীশ ধাওয়ান মহাকাশ কেন্দ্র থেকে এসএলভি-সি৩৭র উৎক্ষেপণ করা হয়েছিল। প্রাথমিক উপগ্রহ কার্ট'সেট-২ডিকে ধরে মোট ১০৪টা উপগ্রহ যানটিই নিয়েছিল।
রকেটটি মোট ১০৪টা উপগ্রহ উৎক্ষেপণ করেছিল, এর তিনটা ভারতীয়, ৯৬টা আমেরিকা যুক্তরাষ্ট্রের এবং বাকীকয়টা জার্মানী, ইজরাইল, কাজাখাস্তান, নেদারল্যাণ্ড, সুইজারল্যাণ্ড এবং সংযুক্ত আরব আমিরাতের। ভারতীয় উপগ্রহ কেয়টা হল কার্ট'সেট-২ডি, আইএনএস-১এ এবং আইএনএস-১বি।
কার্ট'সেটের ওজন প্রায় এবং আইএনএস-১এ এবং আইএনএস-১বি প্রতিটির ওজন প্রায় । অন্য বিদেশী উপগ্রহসমূহের ওজন প্রায় এবং অভিযানটির মোট বহন করা ওজন ছিল প্রায় । রকেটটির মোট উৎক্ষেপণ ভর ছিল প্রায় । সংঘর্ষের থেকে হাত বাঁচতে যুক্তরাষ্ট্র প্রায় করে ওজনযুক্ত ৮৮টা কিউবসেট উপগ্রহ রকেটটি থেকে বিভিন্ন দিকে প্রক্ষেপিত করা হয়েছিল।
পিএসএল-সি২ডি বিজয়ওয়ার্ধা, অন্ধ্রপ্রদেশমূলের শিল্পোদ্যোগ রেজিন অ্যাণ্ড অ্যালাইড প্রডাক্সন (আরএপি)র দ্বারা নির্মিত রকেট ইঞ্জিন নোজেল ব্যবহার করা হয়েছিল। এটি হল এই শিল্পোদ্যোগে নির্মান হওয়া এবং পিএসএলভিতে ব্যবহার করা ১০০তম নোজেল। অভিযানটির মোট বাজেটের অর্ধাংশ যতগুলো বিদেশী উপগ্রহ উৎক্ষেপণ করা হয়েছে সেই দেশসমূহের থেকে পুনরুদ্ধার করতে থেকে হবে বলে ইসরো দাবী করেছে।
ইসরোর প্রাক্তন উপাধ্যক্ষ জি মাধবন নায়ার এই পরিকল্পনা সম্পর্কে বলেছিলেন যে, এটি "কোনো নতুন কথা নয়" এবং "১৫০০ কিলোগ্রামের ভিতর আরো অধিক উপগ্রহ ছাড়া যায়" বলে জানা যায়। ইসরো মানবযুক্ত যান এবং অন্য প্রযুক্তিগত অগ্রসরতা সম্পর্কে মনোনিবেশ না করার জন্য তিনি ইসরোকে সমালোচনা করেছিলেন।
এদুয়ার্দো সালভিয়ো
এদুয়ার্দো আন্তোনিও "ততো" সালভিয়ো (জন্ম: ১৩ জুলাই ১৯৯০) হলেন একজন আর্জেন্টিনীয় পেশাদার ফুটবলার, যিনি পর্তুগিজ ক্লাব বেনফিকা এবং আর্জেন্টিনা জাতীয় দলের হয়ে একজন মধ্যমাঠের খেলোয়াড় হিসেবে খেলেন।
তিনি ২০০৯ সালে, আর্জেন্টিনা জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। ক্লাব পর্যায়ে তিনি স্পেনীয় ক্লাব আতলেতিকো মাদ্রিদের হয়ে ২টি উয়েফা ইউরোপা লীগ, ৪টি প্রিমেইরা লিগা, ২টি তাকা দে পর্তুগাল এবং ৩টি সুপারতাকা কান্দিদো দে অলিভেইরা শিরোপা জয়লাভ করেছেন।
আতলেতিকো মাদ্রিদ
বেনফিকা
আলেকজান্দ্রা এলবাকান
আলেকজান্দ্রা আসানভনা এলবাকান একটি কাজাখস্তানি গ্র্যাজুয়েট ছাত্র, কম্পিউটার প্রোগ্রামার, ইন্টারনেট পাইরেট, এবং সাই-হাব সাইটটির সৃষ্টিকর্তা। 2016 সালে Nature জার্নাল তাকে বিজ্ঞানের ইতিহাসের দশজন সবচেয়ে গুরুত্বপূর্ণ ব্যক্তিত্বের একজন ঘোষণা করে, আর্স টেকনিকা তাকে Aaron Swartz এর সাথে তুলনা করে, এবং নিউইয়র্ক টাইমস তাকে এডওয়ার্ড স্নোডেনের সাথে তুলনা করেছে।
২01২ সালে কাজাখস্তানে ফিরে এসে তিনি সাই-হাব চালু করেন। প্রকাশক এলসেভিয়ার মার্কিন যুক্তরাষ্ট্রে একটি মামলা দায় করার পর, এলবাকান বর্তমানে প্রবাসনের ঝুঁকির কারণে লুকিয়ে রয়েছে; এলসিভিয়ারকে তার বিরুদ্ধে 15 মিলিয়ন ডলারের আদেশ দেওয়া হয়েছে। একটি 2016 সাক্ষাত্কার অনুযায়ী, তার নিউরোসাইন গবেষণা এখন স্থগিত, কিন্তু তিনি একটি অজ্ঞাত স্থানে একটি "ছোট বেসরকারি বিশ্ববিদ্যালয়ে" বিজ্ঞানের ইতিহাস বিষয়ে মাস্টার্স ডিগ্রীতে নথিভুক্ত হয়েছেন।  তার থিসিস বৈজ্ঞানিক যোগাযোগের উপর জোর দেয়। ২০১৬ সালের ডিসেম্বরে, Nature প্রকাশনা গ্রুপ আলেকজান্ডার এলবাকিয়ানকে বিজ্ঞানের ইতিহাসের দশজন সবচেয়ে গুরুত্বপূর্ণ ব্যক্তিত্বের একজন ঘোষণা করে।
এলবাকান এবং সাই-হাব ২017 সালে আবার একটি মামলায় যুক্ত হন, এই সময় আমেরিকান কেমিক্যাল সোসাইটির সাথে। এসিএস কপিরাইট লঙ্ঘন, অবদানকারী কপিরাইট লঙ্ঘন, ট্রেডমার্ক জালিয়াতি, ট্রেডমার্ক লঙ্ঘন এবং রূপান্তর করার জন্য মামলা দায় করে। সেই বছরই, আদালত এসিএসের পক্ষে শাসিত হয় এবং সাই-হাবকে $ 4,800,000 জরিমানা করে।
বাংলাদেশ বিমান বাহিনীর প্রধান
বাংলাদেশ বিমান বাহিনীর অধিনায়ক ও সর্বোচ্চ পদধারী কর্মকর্তা বিমান বাহিনী প্রধান। এই পদকে সংক্ষেপে সিওএএস ও বলা হয়। সাধারণত বিমান বাহিনীর জিডি(পি) শাখার কর্মকর্তারাই এই পদ পেয়ে থাকেন।বাংলাদেশ বিমান বাহিনীর প্রধান হন চার তারকা এয়ার চিফ মার্শাল পদমর্যাদার একজন কর্মকর্তা। বিমান বাহিনীর বর্তমান প্রধান হচ্ছেন এয়ার চিফ মার্শাল মাসিহুজ্জামান সেরনিয়াবাত যিনি ১২ জুন ২০১৮ দায়িত্ব গ্রহণ করেন।
মেয়াদকাল অনুসারে বাংলাদেশ বিমান বাহিনী প্রধানদের তালিকা নিচে দেয়া হল:
মোপা বিমানবন্দর
মোপা বিমানবন্দর ভারত গোয়া রাজ্যের উত্তর গোয়া জেলার পেরেনেম তালুকের মোপাতে প্রস্তাবিত একটি অন্তর্নির্মিত "গ্রীনফিল্ড এয়ারপোর্ট"। জিএমআর গোয়া আন্তর্জাতিক বিমানবন্দর লিমিটেড  (জিজিএলএল), একটি বিশেষ উদ্দেশ্য গাড়ি (এসপিভি), দ্বারক বিমানবন্দরটির উন্নয়ন ঘটাবে। ₹৩,০০০ টাকায় বিমানবন্দরটি চারটি পর্যায়ে "বিল্ড অপারেটিং ট্রান্সফার" (বিট) পরিকল্পনার অধীনে নির্মিত হবে, প্রথম ধাপে ₹১,৫০০ কোটি টাকা খরচ হবে, যা ২০১৯-২০ অর্থবছরে সম্পন্ন হবে বলে আশা করা হচ্ছে। গ্রীনফিল্ড প্রকল্পের জন্য ছাড়ের সময়সীমা একটি বিড প্রক্রিয়া মাধ্যমে আরও ২০ বছর একটি সম্ভাব্য পম্প্রসারণ দ্বারা মোট ৪০ বছর হতে হবে। প্রথম পর্যায়ে ৪.৪ মিলিয়ন যাত্রী এবং চতুর্থ প্রজন্মের শেষ নাগাদ ১৩.১ মিলিয়ন যাত্রীকে বিমানবন্দরটি ব্যবহার করবে। প্রকল্পটি ৩০% "ক্রস সসিজি"সহ মডেল পর্যন্ত হাইব্রিডের সাথে কাজ করবে এবং ৬০ বছরের সময়ের জন্য বাণিজ্যিক শহরের পাশের উন্নয়নের জন্য ২৩২ একর জমি বরাদ্দ দেওয়া হবে।
দাবলিমে অবস্থিত গোয়ার বর্তমান বিমানবন্দর হল ভারতীয় নৌবাহিনীর মালিকানাধীন সামরিক বিমানবন্দরে ভারতীয় বিমানবন্দর কর্তৃপক্ষ (এএআই) দ্বারা চালিত একটি সিভিল এনক্লেভ। বেসামরিক ও সামরিক অভিযানগুলি বা উড়ানগুলি জন্য একটি সাধারণ রানওয়ে ভাগ করে নেয় এবং এর ফলে গুরুতর ভাবে বিমানবন্দরো উড়ান যানজট সৃষ্টি হয়। প্রস্তাবিত মোপা বিমানবন্দর বেসামরিক বিমানের উড়ানের দীর্ঘমেয়াদী যানজটের বৃদ্ধিকে কমাবে। কেন্দ্রীয় সরকার ২০০০ সালের মার্চ মাসে গোয়া রাজ্যে একটি দ্বিতীয় বিমানবন্দরের জন্য অনুমোদন দিয়েছে, তবে ভূমি অধিগ্রহণ সংক্রান্ত বিষয় এবং স্থানীয় মামলা দায়েরের কারণে প্রকল্প ১৪ বছর ধরে আটকে রয়েছে।
২০১৩ সালে আইসিএও এর তরফে "প্রযুক্তি-অর্থনৈতিক" সম্ভাব্যতা রিপোর্ট জমা দেওয়া হয়, যে ২০৩৫ সালের মধ্যে গোয়াতে ১০ মিলিয়ন যাত্রীর বিমান ভ্রমণের সম্ভবনা রয়েছে, ফলে মোপা বিমানবন্দর প্রকল্পটির সম্ভাব্যতা প্রতিষ্ঠিত হয়। অক্টোবরে ২০১৪ সালের অক্টোবরে প্রকল্পটির জন্য গোয়া সরকার যোগ্যতা অনুরোধ (আরএফকিউ) জারি করে। পাঁচটি দরপত্রদাতা, জিএমআর গ্রুপ, জিভি কে গ্রুপ, ভারতীয় বিমানবন্দর কর্তৃপক্ষ (এএআই), এসসেল ইনফ্রা এবং ভলুপেটস ডেভেলপাররা আগ্রহ প্রকাশ করেন। এসসেল ইনফ্রা জুরিখ বিমানবন্দর এবং ভলুপেটাস ডেভেলপার্সের সাথে অংশীদারিত্ব করে, যা হিরানন্দানি গ্রুপের সাথে সংযুক্ত হয়, যা বিমানবন্দর প্রকল্পের জন্য দর কষাকষির করে রোমের বিমানবন্দর, সাথে সংযুক্ত। ২৮ শে অক্টোবর, ২০১৫ সালে, পরিবেশ, বন ও জলবায়ু পরিবর্তন মন্ত্রণালয় প্রকল্পটিকে পরিবেশগত অনুমোদন দেয়। প্রকল্পটির জন্য দরপত্র (আরএফপি) জানুয়ারী ২০১৬ সালে ইস্যু করা হয়েছিল, আগ্রহী সংস্থাগুলির কাছ থেকে বিমানবন্দর নির্মাণের জন্য দরপত্র চাওয়া হয়েছিল। আরএফকিউর প্রতি সাড়া দেওয়ার পাঁচটি কোম্পানির মধ্যে দুইটি আরএফপিতে অংশ নেওয়ার সিদ্ধান্ত নেয়
নাউয়েল গুজমান
নাউয়েল ইগনাসিও গুজমান পালোমেকি (; জন্ম: ১০ ফেব্রুয়ারি ১৯৮৬) হলেন একজন আর্জেন্টিনীয় পেশাদার ফুটবলার, যিনি মেক্সিকান ক্লাব তিগ্রেস ইউএএনএল এবং আর্জেন্টিনা জাতীয় দলের হয়ে একজন গোলরক্ষক হিসেবে খেলেন।
গুজমান ২০০৩ সালের ফিফা অনূর্ধ্ব-১৭ বিশ্ব চ্যাম্পিয়নশিপে আর্জেন্টিনা অনূর্ধ্ব-১৭ দলের একজন অখণ্ড খেলোয়াড় ছিলেন। ২০১৪ সালের ১৩ই অক্টোবর তারিখে, হংকং জাতীয় দলের বিরুদ্ধে এক প্রীতি ম্যাচে আর্জেন্টিনা জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করে। তিনি উক্ত ম্যাচে ৪৫ মিনিট খেলেছিলেন, যেখানে আর্জেন্টিনা ৭–০ গোলে জয়লাভ করে।
২০১৮ সালের মে মাসে, রাশিয়ায় অনুষ্ঠিত ২০১৮ ফিফা বিশ্বকাপের জন্য ৩৫ সদস্যের আর্জেন্টিনা দলে তিনি ডাক পান। পরবর্তীতে আর্জেন্টিনার এক নম্বর গোলরক্ষক সার্হিও রোমেরো ইনজুরিতে পড়ায় তিনি আর্জেন্টিনার ২৩ সদস্যের দলে ডাক পান।
ক্ষিপ্রতা
ক্রীড়া বিজ্ঞানে ক্ষিপ্রতা () বলতে কোনও একটি উদ্দীপকের প্রতিক্রিয়ায় দ্রুত ও দক্ষভাবে সমগ্র শরীরের দ্রুতি পরিবর্তন বা দিক পরিবর্তন করার ক্ষমতাকে বোঝায়।
ক্ষিপ্রতা এমন একটি ক্ষমতা যা বারবার মহড়া দিয়ে বা পূর্ব-পরিকল্পনা করে হয় না। যখন চলনের স্থান বা কাল বা উভয়ের ব্যাপারে কোনও অনিশ্চয়তা থাকে, তখনই ক্ষিপ্রতার আলোচনা প্রাসঙ্গিক। ক্ষিপ্রতা কোন বদ্ধ দক্ষতা নয়, বরং উন্মুক্ত দক্ষতা। অন্য ভাষায় ক্ষিপ্রতা চারপাশের সর্বদা পরিবর্তনশীল পরিবেশ থেকে আগত বিভিন্ন উদ্দীপকের অভিযোজনমূলক প্রতিক্রিয়া হিসেবে উদ্ভূত হয়।
ক্ষিপ্রতার দুইটি উপাদান আছে: বুদ্ধিভিত্তিক ও শারীরিক। বুদ্ধিভিত্তিক উপাদানটিতে রয়েছে পারিপার্শ্বিক অবস্থা অনুধাবন এবং দ্রুত সিদ্ধান্ত-গ্রহণ সংক্রান্ত বিষয়গুলি। চোখ দিয়ে দৃষ্টিসীমার ভেতরে তন্ন তন্ন করে মনোনিবেশ সহকারে দেখা, পারিপার্শ্বিক অবস্থা সম্পর্কে সম্যক ধারণা নেওয়া, দৃষ্টি-উদ্দীপকদের চলনের মধ্যকার বিন্যাস চিনতে পারা, পূর্ব থেকে পরিবেশের ভবিষ্যৎ পরিবর্তন অনুমান করা, কম সময়ে ত্বরিৎ সিদ্ধান্ত নিয়ে প্রতিক্রিয়া দেখানো, ইত্যাদি ক্ষিপ্রতার প্রথম ও বুদ্ধিভিত্তিক উপাদান।
ক্ষিপ্রতার দ্বিতীয় তথা শারীরিক উপাদানটি হল দ্রুততার সাথে সমগ্র শরীর জড় অবস্থা থেকে নড়ানো, কিংবা দ্রুততার সাথে গতিবেগ বাড়ানো (ত্বরণ) বা কমানো (মন্দন) কিংবা গতির দিক পরিবর্তন করা (ডানে-বামে-সামনে-পেছনে-উপরে-নিচে)। এক্ষেত্রে অনেকগুলি শারীরিক বিষয় ক্ষিপ্রতার সাথে সম্পর্কিত। শরীরের, বিশেষ করে পায়ের পেশীর শক্তি, পেশীর ক্ষমতা (একক সময়ে পেশীর কাজ করার হার), শরীরে মেদের পরিমাণ (যেগুলিকে জড় অবস্থা থেকে নড়ানোর জন্য পেশীর বেশি কাজ করতে হয়), দৌড়ানোর, নড়ার বা শারীরিক ভঙ্গি পরিবর্তনের কৌশল (অভিকর্ষ ও শরীরের ভারকেন্দ্রকে সঠিকভাবে কাজে লাগিয়ে নড়া), শরীরের ভারসাম্য রক্ষার কৌশল, ইত্যাদি।
সিন্ধুদুর্গ বিমানবন্দর
প্রস্তাবিত গ্রীনফিল্ড সিন্ধুদুর্গ বিমানবন্দরটি ভারতের মহারাষ্ট্র রাজ্যের সিন্ধুদুর্গ জেলার চিপী-পারুলে নির্মিত হচ্ছে। প্রকল্পের স্থান মুম্বাই থেকে ২৭ কিলোমিটার দূরে অবস্থিত, গোয়া মালওয়ান থেকে এনএইচ -১৭, হয়ে ১২ কিলোমিটার দূরে সমুদ্র তীরে অবস্থিত। প্রকল্পটি ২০১৮ সালের জুন নাগাদ শেষ হবে। "আইআরবি সিন্ধুদুর্গ বিমানবন্দর" কর্তৃক নির্নিয়মান বিমানবন্দরটি নির্মিত হচ্ছে। মহারাষ্ট্র শিল্প উন্নয়ন করপোরেশন (এমআইডিসি) জন্য একটি বিল্ড-অপারেশন-ট্রান্সফার (বিওটি) ভিত্তিতে বিমানবন্দরের নির্মান কাজ চলছে। বিমানবন্দরে ৩,১৭০ মিটার দীর্ঘ রানওয়ে থাকবে এবং নির্মানে ১৭৫ কোটি টাকা খরচ হবে। এটি ২৭৫ হেক্টর মধ্যে বিস্তৃত হবে এবং বোয়িং ৭৩৭ মত বিমান ধারন করতে সক্ষম হবে।
আইআরবি পরিকাঠামোটি ৯৫ বছর মেয়াদকালের জন্য ২০০৯ সালে বিমানবন্দরটি উন্নয়নের জন্য চুক্তিবদ্ধ হয়। প্রকল্পটি ২০১২ সালের মার্চে পরিবেশগত অনুমোদন লাভ করে। ২০১৪ সালের দ্বিতীয়ার্ধে বিমানবন্দরের কাজ শেষ হওয়ার কথা ছিল।
মহারাষ্ট্রের উড়োজাহাজ খাত, জুন মাসে সিন্ধুদুর্গ জেলার পারুল চিপে একটি একটি নতুন আন্তর্জাতিক বিমানবন্দর নির্মানের সিন্ধান্ত হয়।
নীতেশ রেনের (কংগ্রেস-কাককালী) একটি প্রশ্নের উত্তরে একটি লিখিত জবাবে শিল্পমন্ত্রী সুভাষ দেশাই বলেন, এই প্রকল্পের কাজটি এই বছরের জুন সামে সম্পন্ন হবে বলে আশা করা হচ্ছে।
এই বিমানবন্দর, যা ভেনগুড়লাতে অবস্থিত হবে, এটি কঙ্কনাো আরও ভাল বিমান সংযোগ দেবে, সঙ্গেগোয়া, উত্তর কর্ণাটক এবং পশ্চিম মহারাষ্ট্রের কিছু অংশ উড়ান পরিষেবা দেবে।
বর্তমানে, মহারাষ্ট্রের তিনটি কার্যকরী আন্তর্জাতিক এবং ১৩ টি অন্তর্দেশীয় বিমানবন্দর রয়েছে।
বর্তমানে টার্মিনাল ভবন, ট্যাক্সিওয়ে, এপ্রন, প্রশাসনিক ভবন এবং ফায়ার স্টেশন, এটিসি টাওয়ার, সীমানা প্রাচীর, এসি প্ল্যান্ট বিল্ডিং এবং নজরদারি ভবনের নির্মান কাজ চলছে।
চুক্তি অনুযায়ী ১৮ আগস্ট, ২০১৪ সালে বিমানবন্দরের কাজ সম্পন্ন হওয়ার কথা ছিল, তবে ১১.১৩ হেক্টরের ব্যক্তিগত জমি অধিগ্রহণের বিরোধিতায় নির্মান কার্য বিলম্ব করা হয়েছিল। এছাড়া, দুর্বল সেতুটির কারণে ভারী যানবাহনের নিষেধাজ্ঞা, ভারী বৃষ্টিপাত এবং সিন্ধুদুর্গের ক্ষুদ্র খনির ওপর নিষেধাজ্ঞা প্রভৃতি কারণে প্রকল্পে বিলম্ব ঘটে।
"মহারাষ্ট্র ইন্ডাস্ট্রিয়াল ডেভেলপমেন্ট করপোরেশন" (এমটিডিসি) দ্বারা নির্মিত বিমানবন্দরটি ২৭৫ হেক্টর এলাকায় ছড়িয়ে রয়েছে এবং এটি মুম্বাই-গোয়া মহাসড়কের কাছে অবস্থিত।
সিন্ধুদুর্গ আন্তর্জাতিক বিমানবন্দর জুন নাগাদ নির্মান সম্পূর্ণ হবে বলে আশা করা হচ্ছে। ভেনুগুড়ায় অবস্থিত, বিমানবন্দরটি গোয়ার অংশ কঙ্কন, উত্তর কর্ণাটক এবং পশ্চিম মহারাষ্ট্রের কিছু অংশ আরও ভাল বিমান সংযোগ প্রদান করবে। মহারাষ্ট্রের তিনটি আন্তর্জাতিক বিমান বন্দর রয়েছে।
তালুকদার আব্দুল খালেক
তালুকদার আব্দুল খালেক হলেন একজন বাংলাদেশী রাজনীতিবিদ ও প্রাক্তন সংসদ সদস্য। তিনি বাগেরহাট-৩ আসনের সংসদ সদস্য ছিলেন। তিনি খুলনা সিটি কর্পোরেশনের বর্তমান নির্বাচিত মেয়র।
খালেক ২০ মে ২০১৮ তারিখে অনুষ্ঠিত খুলনা সিটি কর্পোরেশন নির্বাচনে মেয়র নির্বাচিত হন। এর পূর্বে তিনি ২০০১-২০০৬ পর্যন্ত বাগেরহাট-১ আসনের সংসদ সদস্য ছিলেন।
কিশানগড় বিমানবন্দর
কিশানগড় বিমানবন্দর (আইএটিএ: কিউএইচএইচ, আইসিএও: VIKG) ভারতের রাজস্থান রাজ্যের আজমের থেকে ২৭ কিলোমিটার উত্তর-পূর্বের জাতীয় মহাসড়ক ৮ -এর পাশে কিশানগড়ে অবস্থিত। ১১ অক্টোবর ২০১৭ সালে বিমানবন্দর উদ্বোধন করা হয়। এটি ভারতের ভারতীয় বিমানবন্দর কর্তৃপক্ষ (এএআই) দ্বারা পরিচালিত হয়। বিমানবন্দরটি ৬৩৭ একর এলাকা জুড়ে রয়েছে এবং এখানে ২,০০০ মিটার দীর্ঘ রানওয়ে রয়েছে। এটি বানি থানি পেইন্টিংয়ের জন্যও বিখ্যাত। বিমানবন্দর দ্বারা খাজা গরিব নওয়াজের দরগা, পুশ্করের দরগাহ এবং পৃথ্বী রাজ চুহের দুর্গ প্রভৃতি স্থানের তীর্থযাত্রীদের পরিবহন সহজতর করার সম্ভাবনা রয়েছে।
কিশানগড়ে একটি বিমানবন্দরের মূল প্রস্তাবটি রাখা হয় রাজীব গান্ধীর আজমীরের সফর সময়। জেলা প্রশাসন কর্তৃক বর্তমান অবস্থানকে বেছে নেওয়ার আগে সারদানা এলাকায় প্রকল্পের জন্য জমি অধিগ্রহণের প্রাথমিক উদ্যোগকে পরিত্যাগ করতে হবে। কিশানগড় বিমানবন্দরটি ২০২০ সালের মধ্যে ভারতের ১০০ টিরও বেশি বিমানবন্দর হিসাবে নির্মিত হবে। সেপ্টেম্বর ২০১৩ সালে ভারতের তৎকালীন প্রধানমন্ত্রী মনমোহন সিং এই প্রকল্পের ভিত্তি প্রস্তর স্থাপন করেছিলেন। বিমাধবন্দরটির নির্মান প্রকল্পটি ভারতীয় বিমানবন্দর কর্তৃপক্ষ কর্তৃক পরিচালিত হয়েছিল ₹১৬১ কোটি টাকা খরচ করে। ২০১৩ সালে প্রকল্পের জন্য ৪৪১ একর জমি হস্তান্তর করা হয়। হযরত খাজা মঈনুদ্দিন চিশতি, বীর তেজ্হা, মার্বেল সিটি এবং পৃথ্বীরাজ চৌহানের নামে বিমানবন্দরের নামকরণের জন্য অনুরোধ। বিমানবন্দরটি ২০১১ সালের ১১ অক্টোবর মাসে কেন্দ্রীয় বিমান মন্ত্রী জয়ন্ত সিনহা এবং মুখ্যমুন্ত্রী ভূপন্দরা রাজীর উদ্বোধন করা হয়।
বিমানবন্দরটির ২,৭০০ বর্গ মিটার যাত্রী টার্মিনাল ভবন প্রতি ঘণ্টায় ১৫০ জন যাত্রীকে পরিচালনা করতে পারে। টার্মিনালে অন্যান্য বৈশিষ্ট্যগুলি রয়েছে ৬ টি চেক-ইন কাউন্টার, একটি এক্স-রে স্ক্রীনিং মেশিন যা সজোরে স্ক্রীনিংয়ের জন্য ব্যবহৃত হয় এবং টার্মিনাল এভিয়েশড ব্যাগিজ কনভেয়র বেল্ট রয়েছে। বিমানবন্দরে ১২৫ টি গাড়ির জন্য পার্কিং স্থান রয়েছে। টার্মিনালটি মার্বেল দ্বারা তৈরি তিন-ডাইমেনশনাল মিরাশল, 'বানি থানি' ছবি, কিশানগড় স্কুল চিত্রশিল্পের ছবি এবং ফোয়ারা প্রজেক্টটি স্থানীয় সংস্কৃতির স্পর্শ দেওয়ার জন্য নির্মিত। বিমানবন্দরে ২,০০০ মিটার লম্বা রানওয়ে রয়েছে যা ছোট বিমানের পরিচালনা করবে। পার্কিং এপ্রনে একযোগে দুটি এটিআর বিমান ধারন করতে সক্ষম।
বিমানবন্দরটি বিদ্যুৎ খরচ কমাতে সৌর শক্তি থেকে ১০০ মেগাওয়াট শক্তি উৎপন্ন করবে। এছাড়া এই অঞ্চলে জল সংকটের কথা বিবেচনা করে, ভারতীয় বিমানবন্দর কর্তৃপক্ষ বিমানবন্দরে একটি জল সংগ্রহস্থল তৈরি করেছে এবং জল পুনঃব্যবহারের জন্য একটি আধুনিক নিকাশীর জল পরিস্রুত কেন্দ্র তৈরি করেছে।
জিম ব্রডবেন্ট
জেমস ব্রডবেন্ট (ইংরেজি: James Broadbent; জন্ম: ২৪শে মে ১৯৪৯) হলেন একজন ইংরেজ অভিনেতা। অভিনয়ের স্বীকৃতি হিসেবে তিনি একটি একাডেমি পুরস্কার, একটি এমি পুরস্কার, দুটি গোল্ডেন গ্লোব পুরস্কার, দুটি বাফটা পুরস্কারসহ আরও বেশ কিছু পুরস্কার অর্জন করেছেন।
লিংকনশায়ারের অভিনয়শিল্পী পিতামাতার ঘরে জন্ম নেওয়া ব্রডবেন্ট লেইটন পার্ক স্কুল ও কোয়াকার স্কুলে পড়াশুনা করেন। পরবর্তীতে তিনি লন্ডন একাডেমি অব মিউজিক অ্যান্ড ড্রামাটিক আর্ট থেকে ১৯৭২ সালে স্নাতক সম্পন্ন করেন। কর্মজীবনের শুরুর দিকে তিনি ন্যাশনাল থিয়েটার অব ব্রেন্টে প্যাট্রিক বার্লোর সহকারী হিসেবে কাজ করেন।
জেমস ব্রডবেন্ট ১৯৪৯ সালের ২৪শে মে লিংকনশায়ারের বেকারিংয়ের হল্টনে জন্মগ্রহণ করেন। তার পিতা রয় ল্যাভেরিক ব্রডবেন্ট ছিলেন একজন চিত্রশিল্পী, ভাস্কর, ইন্টেরিয়র ডিজাইনার ও আসবাবপত্র নির্মাতা এবং মাতা ডরিন "ডি" ব্রডবেন্ট (প্রদত্ত নাম: ফিন্ডলে) ছিলেন একজন ভাস্কর। তার পিতামাতা দুজনেই অভিনয়শিল্পী ছিলেন এবং হল্টনে হল্টন প্লেয়ার্স অভিনয় দলের সহ-প্রতিষ্ঠাতা। বিবিসি তাদের দুজনকে বিবেকবোধসম্পন্ন প্রতিবাদী বলে অভিহিত করেন যারা দ্বিতীয় বিশ্বযুদ্ধে যোগ না দিয়ে দেশের জন্য কাজ করেছেন। হল্টন প্লেয়ার্স ১৯৭০ সালে উইকেনবাইয়ের একটি প্রাক্তন মেথডিস্ট চ্যাপেল ক্রয় করে এবং একে ১০০ আসন বিশিষ্ট থিয়েটারে রূপান্তরিত করে। রয় ব্রডবেন্টের নামানুসারে এই থিয়েটারের নামকরণ করা হয় ব্রডবেন্ট থিয়েটার।
জিম তার পিতামাতার দ্বিতীয় পুত্র। তার দুই জমজ বোন ছিল, যারা জন্মের সময়ে মারা যায়। ব্রডবেন্ট লেইটন পার্ক স্কুল ও বার্কশায়ারের রিডিংয়ের কোয়াকার স্কুলে পড়াশুনা করেন। পরে কিছুদিন আর্ট কলেজে পড়াশুনার পর তিনি লন্ডন একাডেমি অব মিউজিক অ্যান্ড ড্রামাটিক আর্টে ভর্তি হন। সেখান থেকে তিনি ১৯৭২ সালে স্নাতক সম্পন্ন করেন।
ব্রডবেন্ট স্টিভেন ফ্রেয়ার্সের "দ্য হিট" (১৯৮৪), টেলি জিলিয়ামের "টাইম ব্যান্ডিটস" (১৯৮১) ও "ব্রাজিল" (১৯৮৫) চলচ্চিত্রে কাজ করেন এবং মাইক লেইয়ের "লাইফ ইজ সুইট" (১৯৯০) চলচ্চিত্রে অভিনয় করে প্রতিষ্ঠা লাভ করেন। তিনি চরিত্রাভিনেতা হিসেবে "দ্য ক্রায়িং গেম" (১৯৯২), "এনচ্যান্টেড এপ্রিল" (১৯৯২), "বুলেটস্‌ অভার ব্রডওয়ে" (১৯৯৪), "দ্য বরোয়ার্স" (১৯৯৭) ও "লিটল ভয়েস" (১৯৯৮) চলচ্চিত্রে অসামান্য অভিনয় প্রদর্শন করেন। ১৯৯৯ সালে তিনি মাইক লেইয়ের "টপসি-টার্ভি" ছবিতে নাট্যকার স্যার উইলিয়াম এস. গিলবার্ট চরিত্রে অভিনয় করেন। একই বছর তাকে কমিক রিলিফ প্যারডি "ডক্টর হু" স্কেচ "ডক্টর হু অ্যান্ড দ্য কার্স অব ফ্যাটাল ডেথ"-এ শাই ডক্টর চরিত্রে দেখা যায়। ২০০১ সালে সেই বছরের তিনটি অন্যতম সফল চলচ্চিত্র - "ব্রিজেট জোন্‌স ডায়েরি", "মুলাঁ রুজ!" ও "আইরিস" চলচ্চিত্রে অভিনয় করেন। "মুলাঁ রুজ" ছবিতে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে বাফটা পুরস্কার এবং "আইরিস" ছবিতে জন বেইলি চরিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন।
সেন্ট্রাল পার্ক
সেন্ট্রাল পার্ক () মার্কিন যুক্তরাষ্ট্রের নিউ ইয়র্ক অঙ্গরাজ্যের নিউ ইয়র্ক শহরের ম্যানহাটন মহানগর-বিভাগে অবস্থিত একটি নগর উদ্যান। উদ্যানটি ম্যানহাটনের আপার ওয়েস্ট সাইড ও আপার ইস্ট সাইড নামক দুইটি এলাকার মাঝখানে ৮৪৩ একর আয়তনের জায়গা জুড়ে অবস্থিত। এটি পূর্বদিকে ফিফথ অ্যাভিনিউ নামক রাজপথ, পশ্চিমে এইথ অ্যাভিনিউ, দক্ষিণে ফিফটি-নাইনথ স্ট্রিট এবং উত্তরে হানড্রেড অ্যান্ড টেনথ স্ট্রিট নামক সড়কগুলি দিয়ে সীমাবদ্ধ। সেন্ট্রাল পার্ক মার্কিন যুক্তরাষ্ট্রের সবচেয়ে বেশি পরিদর্শিত নগর উদ্যান। প্রতি বছর এখানে প্রায় ৪ কোটি লোক বেড়াতে আসেন। এখানে বহুসংখ্যক মার্কিন ও বিদেশী চলচ্চিত্রের দৃশ্যধারণ করা হয়েছে।
সেন্ট্রাল পার্ক উদ্যানটি নগর সংস্থার ভূমি অধিগ্রহণের মাধ্যমে ১৮৫৭ সালে প্রতিষ্ঠা করা হয়। এটি বেশ কয়েকবার দুর্দশায় পতিত হলেও প্রত্যেকবারই বিভিন্ন পরিচ্ছন্নতা ও উন্নয়ন প্রকল্পের মাধ্যমে এটির সৌন্দর্য ধরে রাখার প্রচেষ্টা করা হয়েছে। ১৯৬৩ সালে মার্কিন স্বরাষ্ট্র মন্ত্রণালয় উদ্যানটিকে "জাতীয় ঐতিহাসিক স্থাপনা" উপাধিতে ভূষিত করে। বর্তমানে সেন্ট্রাল পার্ক কনজার্ভেন্সি নামের একটি বেসরকারী-সরকারী যৌথ প্রকল্প উদ্যানটির দেখাশোনা করে, যার পেছনে বাৎসরিক ৬ কোটি ৫০ লক্ষ মার্কিন ডলার ব্যয় হয়।
হিপোক্রেটিসের শপথ
হিপোক্রেটিসের শপথ (Hippocratic Oath) চিকিৎসকদের ঐতিহাসিকভাবে গ্রহণ করা একটি শপথ। বহুল পঠিত গ্রীক চিকিৎসা সংক্রান্তীয় পাঠ্যসমূহের মধ্যে এটি অন্যতম। মূল রূপ অনুযায়ী একজন নতুন চিকিৎসককে কয়েকজন দেবতার নাম নিয়ে শিষ্টাচারের নির্দিষ্ট মান পালন করতে শপথ নিতে হয়। ঐতিহাসিক এবং পরম্পরাগত মূল্যে বহু দেশে শপথটিকে চিকিৎসকদের প্রথম পদক্ষেপ হিসাবে গণ্য করা হয়। আজকাল এর বিভিন্ন আধুনিক রূপও ব্যবহার করা হয়।
পণ্ডিতগণ বিশ্বাস করেন যে পশ্চিমী সংস্কৃতিতে চিকিৎসা বিজ্ঞানের জনক বলে মানা হিপোক্রেটিস বা তাঁর একজন শিষ্য এই শপথ লিখেছিলেন। মূল শপথবাক্যটি পঞ্চম শতকের শেষদিকে Ionic Greek ভাষায় লেখা হয়েছিল। একে সাধারণত হিপোক্রেটিক সংগ্রহে অন্তর্ভুক্ত করা হয়।
ধ্রুপদী পণ্ডিত লুড্‌বিগ এডেল্‌ষ্টেইন এই মত পোষণ করেন যে, এই শপথ বাক্য পাইথাগোরিয়ানগণ লিখেছিল। পাইথাগোরিয়ান চিকিৎসার ধারার অভাবে এই মতবাদকে নিয়ে প্রশ্ন ওঠে।
আমি , আমার সর্বোচ্চ সামর্থ এবং বিচার দ্বারা এই প্রতিজ্ঞা রক্ষা করার শপথ নিচ্ছি :
আমি সেই পূর্বসূরী চিকিৎসকদের কঠোর সাধনা-লব্ধ বৈজ্ঞানিক উপলব্ধিসমূহকে শ্রদ্ধা করব যার খোঁজ অনুসরণ করে আমি খোঁজ দিচ্ছি, এবং এমন সমূহ জ্ঞান আমার এবং তাদের মধ্যে, যে এই পথে অগ্রণী হব, আনন্দমনে ভাগ করে নেব।
নিরর্থক-চিকিৎসা এবং চিকিৎসা-অসার বলে ভাবা মানসিকতা, এই দুইয়ের জালে বাঁধা থাকা রোগীর উপকারার্থে দরকারী সকল ব্যবস্থার প্রয়োগ করব।
আমি মনে রাখব চিকিৎসাশাস্ত্র এবং বিজ্ঞানে এক শিল্পগত সম্বন্ধ আছে এবং ভরসা, সহ-মর্মিতা এবং বোঝাপড়ায় হয়তো অস্ত্রোপচারের ছুরিটি বা ঔষধালয়ের ঔষধকে তলায় ফেলতে পারে।
“আমি জানি না” বলতে আমি লজ্জা করব না, না আমি আমার সহকর্মীকে জানাতে কুন্ঠিত হব যখন একজন রোগীকে আরোগ্য করতে অন্য কারোর দক্ষতার আবশ্যক হয়।
আমি আমার রোগীদের একান্ত-গোপনীয়তাকে সম্মান করব, কখনো তাঁরা তাঁদের সমস্যা সমূহ গোটা পৃথিবী জানুক বলে আমাকে না বলেন।সবচেয়ে বিশেষভাবে, জীবন এবং মৃত্যুর কথা জড়িত থাকা বিষয় সমূহে আমাকে সাবধানতা অবলম্বন করতে হবে।
আমাকে যদি জীবন রক্ষা করতে দেওয়া হয় , ধন্যবাদ। কিন্তু জীবন নেওয়াটাও হয়তো আমার ক্ষমতার মধ্যেে আছে; আমার নিজের দুর্বলতার প্রতি সচেতন থেকে অতি অমায়িকভাবে এই ভীষন দায়িত্বর সম্মুখীন হতে হবে। সর্বোপরি , আমি ঈশ্বরের স্থানে খেলতে কখনোই যাব না।
আমি মনে রাখব যে, আমি জ্বরের একটি রেখাংকন, ক্যান্সারের একটি বাড়তে থাকা নমুনাকে চিকিৎসা না করে, করব একজন রোগী ব্যক্তিকে, যার রোগটি হয়তো তাঁর পরিবার এবং আর্থিক ভারসাম্যকে প্রভাবিত করে। আমার দায়িত্ব এই সম্পর্কিত সমস্যাগুলি, যদি আমি রোগীর পর্যাপ্ত যত্ন নিই।
আমি যখনই পারব, অসুখের প্রতিরোধ করব, কারণ প্রতিরোধ উপশম অপেক্ষা শ্রেয়।
আমি মনে রাখব যে আমার কাছে সকল মানব, যার মন এবং শরীর অথবা যার নয়, সবার প্রতি বিশেষ দায়বদ্ধতার সাথে আমি সমাজের একজন সদস্য হয়ে থাকব।
যদি আমি এই শপথ উল্লঙ্ঘন না করি, তবে আমি যাতে জীবন এবং কলাসমূহ উপভোগ করতে পারি, জীবিত থাকার সময়ে সম্মানিত হই, এবং তারপর যাতে মনে রোমন্থিত হই। আমি যাতে সবসময় আমার বৃত্তির উত্তম ঐতিহ্যসমূহের সংরক্ষণার্থে কাজ করি এবং আমি যাতে সুদীর্ঘ সময় তাঁদের রোগ-উপশম করার আনন্দ লাভ করতে পারি, যারা আমার সহায়তা আশা করবে।
আণ্ডারচর ইউনিয়ন
আণ্ডারচর বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
আণ্ডারচর ইউনিয়নের আয়তন ৪৬.৯৮ বর্গ কিলোমিটার।
২০১১ সালের পরিসংখ্যান অনুযায়ী আণ্ডারচর ইউনিয়নের জনসংখ্যা ৪০,১১০ জন।
নোয়াখালী সদর উপজেলার পশ্চিমাংশে আণ্ডারচর ইউনিয়নের অবস্থান। এ ইউনিয়নের দক্ষিণে কালাদরপ ইউনিয়ন, পূর্বে পূর্ব চর মটুয়া ইউনিয়ন, উত্তরে চর মটুয়া ইউনিয়ন ও লক্ষ্মীপুর জেলার লক্ষ্মীপুর সদর উপজেলার তেওয়ারীগঞ্জ ইউনিয়ন এবং দক্ষিণ-পশ্চিমে লক্ষ্মীপুর জেলার কমলনগর উপজেলার তোরাবগঞ্জ ইউনিয়ন ও চর কাদিরা ইউনিয়ন অবস্থিত।
আণ্ডারচর ইউনিয়ন নোয়াখালী সদর উপজেলার আওতাধীন ২০নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ। এটি ৪টি মৌজায় বিভক্ত। এ ইউনিয়নের গ্রামগুলো হল:
প্রতিসাংস্কৃতিক গবেষনা
প্রতিসাংস্কৃতিক গবেষনা;
ক্রস কালচারাল স্টাডিজ, হলোকালচারাল স্টাডিজ অথবা তুলনামুলক গবেষনা নামেও পরিচিত। এই গবেষনা নৃবিজ্ঞান এবং সমান্তরাল (সমাজবিজ্ঞান, মনোবিজ্ঞান, অর্থনীতি, রাজনীতিবিজ্ঞান) বিজ্ঞানের একটি বিশেষায়িত শাখা। এটি সমাজের মাঠপর্যায়ের উপাত্তকে ব্যবহার করে মানুষের স্বভাবকে পরীক্ষা করে এবং মানুষের স্বভাব ও তার সংস্কৃতি নিয়ে প্রকল্প (hypotheses) দিয়ে থাকে। প্রতিসাংস্কৃতিক গবেষনা তুলনামুলক সংস্কৃতির তৃতীয় অংশ। প্রথম অংশ হলো, বিভিন্ন গবেষণার মধ্যে তুলনা, দ্বিতীয় অংশ হলো, গবেষনাটা যে বিষয়ের উপর তার প্রকরণের মধ্যে তুলনা, এবং তৃতীয়টা হলো গবেষনার নমুনার মধ্যে তুলনা। তুলনামুলক গবেষনায় কিছু ক্ষুদ্র সমাজের সাদৃশ্যপুর্ণ বৈশিষ্ট্য নিয়ে গবেষনা করা হয়, কিন্তু প্রতিসাংস্কৃতিক গবেষনায় কোনো প্রশ্নের উত্তর অন্বেষনের জন্য বড় আকারের নমুনা নিয়ে তাদের মধ্যকার গবেষনা থেকে সেই প্রশ্নের উত্তর অন্বেষন করা হয়। উদাহরণস্বরুপ, প্রতিসাংস্কৃতিক গবেষনা থেকে সমকামিতা জিনগত কিনা তা জানতে হলে, সমকামিতার জন্য দায়ি জিন কোনটা তা অন্বেষন করা হবে না। বরং সমকামিতা প্রসঙ্গে ভিন্ন ভিন্ন সংস্কৃতির মানুষের উপর যে সব গবেষনা হয়েছে, তা থেকেই সমকামিতার সাথে জিনের সংযোগ আছে কী নেই, তা অন্বেষন করা হবে।
প্রতিসাংস্কৃতিক গবেষনা বিস্তৃত পরিসরে সমাজবিজ্ঞান, আরো সুনির্দিষ্টভাবে সাংস্কৃতিক নৃবিজ্ঞান এবং মনোবিজ্ঞান সংক্রান্ত গবেষনায় ব্যবহৃত হয়।
জর্জ মারডক (১৯৪৯) আধুনিক প্রতিসাংস্কৃতিক গবেষনার প্রচলন ঘটান। মারডক ডাটা সেটের একটি প্রাতিষ্ঠানিক ভিত্তি প্রতিষ্ঠা করেন। তিনি এবং ডগলাস আর হোয়াইট মিলিতভাবে প্রতিসাংস্কৃতিক নমুনার আদর্শ মানদণ্ড উন্নয়ন করে বিস্তৃতপরিসরে তা ব্যবহার করেন। যা বর্তমানে উন্মুক্ত প্রবেশাধিকার সম্পন্ন ইলেক্ট্রনিক সাময়িকী ওয়ার্ল্ড কালচার জার্নাল বজায় রাখে।
ক্রিস্তিয়ান পাভোন
ক্রিস্তিয়ান পাভোন (জন্ম: ২১ জানুয়ারি ১৯৯৬) হলেন একজন আর্জেন্টিনীয় পেশাদার ফুটবলার, যিনি আর্জেন্টিনীয় ক্লাব বোকা জুনিয়র্স এবং আর্জেন্টিনা জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি স্ট্রাইকার এবং উইঙ্গার উভয় স্থানেই খেলতে সক্ষম।
আন্তর্জাতিক পর্যায়ে, তিনি ২০১৬ গ্রীষ্মকালীন অলিম্পিকে আর্জেন্টিনা অনূর্ধ্ব-২৩ দলের হয়ে খেলেছেন। ২০১৭ সালে, রাশিয়া এবং নাইজেরিয়ার বিরুদ্ধে দুটি প্রীতি ম্যাচের জন্য ঘোষিত আর্জেন্টিনা দলের একজন সদস্য ছিলেন তিনি। তিনি রাশিয়ার বিরুদ্ধে চিত্তাকর্ষক খেলা প্রদর্শনের মাধ্যমে আন্তর্জাতিক পর্যায়ে আর্জেন্টিনা জাতীয় দলের হয়ে অভিষেক করেন। তিনি উক্ত ম্যাচের একমাত্র গোলে সহায়তা করেছিলেন। তার দ্বিতীয় ম্যাচে নাইজেরিয়ার বিরুদ্ধে ৪–২ গোলে আর্জেন্টিনা হেরে যায়; এই ম্যাচেও তিনি একটি সহায়তা করেছিলেন।
২০১৮ সালের মে মাসে, রাশিয়ায় অনুষ্ঠিত ২০১৮ ফিফা বিশ্বকাপের জন্য আর্জেন্টিনা দলে তিনি স্থান পান।
ক্রিমিয়া সেতু
ক্রিমিয়া সেতু বা ক্রিমিয়ার ব্রিজ বা কের্চ ব্রিজ (রাশিয়ান: Крымский мост, tr.krymskiy সর্বাধিক, আইপিএ: [ক্রোমশস্কি সর্বাধিক], কের্চেনসিস শব্দটি কেরেনস্কিস্কি সর্বাধিক), বা কথ্য ভাষায় "কেরচ স্ট্রেইট ব্রিজ", হল নির্মিত সমান্তরাল সেতুর একটি জোড়া, যা রাশিয়া ফেডারেশন, ক্রাসোডার ক্রাই (রাশিয়া) এবং তামান উপদ্বীপের সঙ্গে ক্রিমিয়ার কের্চ উপদ্বীপের সংযোগ ঘটিয়েছে (রাশিয়ান-সংযুক্ত , ইউক্রেনের অংশ হিসাবে আন্তর্জাতিকভাবে স্বীকৃত)। সেতু জটিল যানবাহন এবং রেল জন্য উপলব্ধ করা হযেছে। ১৮.১ কি.মি. (১১.২ মাইল) দৈর্ঘ্যের সাথে এটি রাশিয়া এবং ইউরোপ উভয়ের দীর্ঘতম সেতু।
সেতুটির ১৯০৩ সাল থেকে নির্মানের বিবেচনা করা হলেও ক্রিমিয়া অধিগ্রহণের পর, ২০১৪ সালে শুরু হয়। জানুয়ারী ২০১৫ সালে, সেতু নির্মাণের জন্য মাল্টিবিলিয়ন- ডলার চুক্তি অরকাডয় রোটেনবার্গ এর স্টোগাজমোনটাজ সংস্থা জয়ী হয়। মে ২০১৫ সালে সেতু নির্মাণ শুরু; সড়ক সেতুটি ১৬ মে ২০১৮ তারিখে খোলা হয় এবং রেল লাইনটি সম্পন্ন হওয়ার সাথে সাথে ২০১৯ সালের শুরু করার কথা নির্ধারিত হয়।
২০১৭ সালের ডিসেম্বরে এই সেতুটির নামে জন্য একটি অনলাইন ভোট প্রদানের ব্যবস্থা করা হয়, সেখানে "ক্রিমিয়ার ব্রিজ" নামটি নির্বাচিত হয়, যখন "কের্চ স্ট্রিট সেতু" দ্বিতীয় এবং "পুনর্নির্মাণের ব্রিজ" তৃতীয় সর্বাধিক জনপ্রিয় নাম হিসাবে বিবেচিত হয়।
ব্রিটিশ সরকার কর্তৃক ইন্দো-ইউরোপীয় টেলিগ্রাফের সফল নির্মাণের পর, ১৮৭০-এর দশকে ইংল্যান্ড থেকে ক্রিমিয়া এবং কের্ক স্ট্রেইট জুড়ে ভারত পর্যন্ত একটি রেলপথ স্থানের কথা বিবেচনা করা হয়, কিন্তু এটি অত্যন্ত ব্যয়বহুল বলে মনে করা হয়।
১৯০৩ সালে জার নিকোলাস দ্বিতীয় এই ধারণাটিকে আবার বিবেচনা করেছিলেন, কিন্তু পরে রোসো-জাপান যুদ্ধ এবং তারপর বিশ্বযুদ্ধের কারণে এটি বাতিল করে দেন।
১ সেপ্টেম্বর ২০১৪ সালে রাশিয়া সরকার- এর খসড়া অনুযায়ী ৪ লেন গাড়ির চলাচলের এবং একটি ডবল ট্র্যাক রেলপথ বা রেললাইন আছে সেতুটিতে।
অক্টোবর ২০১১ থেকে একটি অফিসিয়াল ভিডিওতে বিভিন্ন পরিমাপের সাথে সেতু নির্মানের নকশার সিজিআই ধারণার অন্তর্ভুক্ত। ভিডিওতে একটি চার-লেন, সমতল ডেক মহাসড়ক সেতু হিসাবে দেখানো হয়েছে যা পাশাপাশি দুটি রেলওয়ের ট্র্যাক সাথে সমান্তরাল। কের্চ প্রণালী জাহাজ চ্যানেলের উপর অবস্থিত প্রধান স্প্যানটি একটি ইস্পাতের আড়ম্বরপূর্ণ সমর্থন দ্বারা রয়েছে, যা ২২৭ মিটার (৭৪৫ ফুট) প্রশস্ত এবং ৩৫ মিটার (115 ফুট) ক্লিয়ারেন্সের সাথে জাহাজগুলি চলাচল করার অনুমতি দেয়। সেতুর তিনটি অংশ রয়েছে: তামান উপদ্বীপ থেকে তুজলা পর্যন্ত ৭ কিমি (৪ মাইল); তুজলা দ্বীপ জুড়ে ৬.৫ কিমি (৪.০ মাইল); এবং তুজলা দ্বীপ থেকে ক্রিমিয়া উপদ্বীপে ৫.৫ কিমি (৩.৪ মাইল)। এই তিনটি অংশ মিলিত ভাবে মূল সেতুটি গঠন করে এবং মূল সেতুর দৈর্ঘ্য ১৯ কিলোমিটার (১২ মাইল)।
জালাপুত বাঁধ
জালাপুত বাঁধ বা জলপুত বাঁধ একটি জলবিদ্যুৎ বাঁধ, যা নির্মিত হয়েছে, ভারতের গোদাবরী নদী -এর উপনদী মেকুকুন্দ নদীতে। [1], এটি বিশখাপত্তনম অঞ্চলের মুদাগাল পাহাড়ে এবং অন্ধ্রপ্রদেশ ও ওড়িশার মধ্যবর্তী সীমানা হয়ে দাঁড়িয়েছে। নদীটি ৪৮ কিলোমিটারেরও বেশি পথ পাদোয়া উপত্যকার মধ্য দিয়ে উত্তর দিক বরাবর প্রবাহিত হয়েছে। জয়পুরের ৪৮ কিলোমিটার দক্ষিণে মালভূমির প্রান্ত বরাবর পশ্চিমাঞ্চলে নদী বইছে এবং হঠাৎ একটি ছোটো কোণে দক্ষিণ-পশ্চিমে দমুমা জলপ্রপাত নামে সুপরিচিত একটি ঘনবসতিপূর্ণ ভূখণ্ডে হঠাৎ নীচে পতিত হয় নদীটি।
জালাপুত বাঁধ (এবং রিজার্ভোয়ার) ১৯৫৫ সাল থেকে চালু হয় ১২০ মেগাওয়াট মেককুন্ড হাইড্রো-ইলেকট্রিক প্রকল্প (এমএইচইএস) -এর সঙ্গে ৩৪.২৭৩ টিটিএমসিএফটি আয়োতনের জলধারা সহ। বাঁধ এবং জলবিদ্যুৎ প্রকল্পটি হল অন্ধ্র প্রদেশ ও উড়িষ্যা রাজ্যের যৌথ প্রকল্প। বর্তমান প্রযুক্তিপণ্যের তুলনায় বিদ্যমান ছয়টি নম্বরের বিদ্যুৎ উত্পাদন ইউনিট পুরানো এবং অপ্রচলিত হয়ে উঠেছে। জলপুত জলাধার এবং বিদ্যমান পত্যাবর্তন জলের বালিমেলা জলাধার মধ্য প্রায় ৪০০ মিটার উচ্চাতা পার্থক্য ব্যবহার করে ১৫ কিলোমিটার দীর্ঘ সুড়ঙ্গ দিয়ে জল প্রবাহিত করে নতুন জলবিদ্যুৎ প্রকল্প চালু করার বেশ লাভজনক। 
উচ্চ জল স্তরের পতন ব্যবহার করে পিকিং-শক্তি দ্বারা বিপুল ক্ষমতা বা শক্তি পাম্প-স্টোরেজ জলবিদ্যুত স্টেশন স্থাপনের করার সম্ভাবনা রয়েছে। পাম্প-স্টোরেজ হাইড্রোইলেক্ট্রিটি ইউনিট স্থাপন করার জন্য এই জলাধারার উপরের জল এবং বিদ্যমান বালিমেলা জলাশয় নীচের জলাধার হিসাবে হিসেবে কাজ করবে। সুতরাং এই জলাধার জল আরো উত্পাদনশীলভাবে ব্যবহার করা যেতে পারে। প্রায় ৪ কিলোমিটার দীর্ঘ সুড়ঙ্গ দিয়ে মক্কুন্ড নদী অববাহিকায় আশপাশের নিকটবর্তী কোলাব জলাধার থেকে অতিরিক্ত জলকে ব্যবহার করে বর্তমান এমএইচএস কে পরিচালনা করা যায়। এটির জন্য পরিশেষে নির্মানের আগে সিলিরু নদী অববাহিকার মধ্যে মাথাপিছু প্রায় ২০০% আরো বিদ্যুৎ উপলব্ধ বা ব্যবহার করা যাবে জলবিদ্যুৎ প্রকল্পের বিদ্যুৎ উপরের কোলাব জলাধার থেকে অতিরিক্ত জল ব্যবহার করে।
জালাপুত ওড়িশা ও অন্ধ্রপ্রদেশের বিশাখাপাতনম অঞ্চলের সমস্ত গুরুত্বপূর্ণ শহরগুলির সাথে সড়ক দ্বারা সংযুক্ত করেছে। শীতের সময় এটি সর্বাধিক ভ্রমণের স্থানগুলির মধ্যে একটি। আরাকু উপত্যকা এখানে থেকে ৬০ কিমি দূরে। বিশখাপত্তনম এই অঞ্চলের বৃহত্তম শহর।
নিকটবর্তী গ্রামগুলি কৃষি প্রধান। জালাপুত (জালাপুটের অধিবাসীরা) এলাকার মানুষ প্রধানত সরকারি কর্মচারী। এখানে খুচরা ব্যবসা তেলুগু ভাষাভাষী মানুষ এবং কয়েকজন বিশিষ্ট ওড়িয়া ভাষাভাষী ব্যবসায়ীরা দ্বারা প্রভাবিত হয়। এক দশক ধরে কাঠ কাটা একটি বিশিষ্ট ব্যবসা হয়ে উঠেছে। গত কয়েক বছর অনেক দলগত মারামারি বৃদ্ধি পেয়েছে। গত পাঁচ বছরে বিভিন্ন গোষ্ঠীর মধ্যে বেড়ে ওঠা মারামারি নিয়ে জেলা প্রশাসন উদ্বিগ্ন। এখানে চাল, জাভা এবং অনেক ঔষধি গাছপালা ছাড়াও এখানে কৃষি ব্যবসায়ের একটি উল্লেখযোগ্য অংশ রয়েছে। বর্তমানে এখানকার বাসিন্দারা অনেক ঔষধ উদ্ভিদ, জাত্রোপা বাগান এবং "টিস্যু কালচাল" জন্য চুক্তিগত চাষে প্রবেশ করেছে।
সুলতানা ইয়াসমিন লায়লা
সুলতানা ইয়াসমিন লায়লা (জন্মঃ ২৪ আগস্ট ১৯৯৪) একজন বাংলাদেশী সঙ্গীত শিল্পী। সে উপগ্রহ-ভিত্তিক বাংলাদেশী এবং বাংলা ভাষার টেলিভিশন চ্যানেল এনটিভির সঙ্গীতবিষয়ক রিয়েলিটি শো ক্লোজআপ ওয়ান “তোমাকেই খুঁজছে বাংলাদেশ ২০১২” তে বিচারকদের দেওয়া নম্বর ও দর্শকদের মোবাইল ‍SMS ভোটের মাধ্যমে চ্যাম্পিয়ন হিসেবে বিজয়ীর মুকুটধারী ।
লায়লা’র জন্মস্থান বাংলাদেশের রাজশাহী বিভাগের অন্তর্গত নাটোর জেলার বড়াইগ্রাম উপজেলার বনপাড়ার মহিষ ভাঙ্গা গ্রামে। তাঁর পিতার নাম মোঃ শফিকুল মৃধা ও মাতার নাম আসমা বেগম। তাঁর শৈশবের সময়গুলো পরিবারের সাথে জন্মস্থানেই কেটেছে।
লায়লা বড়াইগ্রাম উপজেলার মৌখাড়া উচ্চ বিদ্যালয় থেকে ২০১০ সালে এসএসসি ও ২০১২ সালে বনপাড়া ডিগ্রি কলেজের বিএম শাখা থেকে কৃতিত্বের সঙ্গে এইচএসসি পাস করেন। ক্লোজআপ ওয়ান প্রতিযোগিতায় অংশগ্রহন করার সময় স্নাতক (সম্মান) শ্রেণীতে ভর্তি হতে পারেননি লায়লা। পরবর্তীতে তিনি ঢাকার স্বনামধন্য ইউডা বিশ্ববিদ্যালয়ে ইউনিভার্সিটি অফ ডেভেলপমেন্ট অল্টারনেটিভ সঙ্গীতের ওপর স্নাতক (সম্মান) শ্রেণীতে ভর্তি হন।
বাবা শফিকুল মৃধা ও চাচা খালেক দেওয়ানের অনুপ্রেরণাতেই গানের ভুবনে পা রেখেছেন তিনি। তাঁর বাবা একজন বাউলশিল্পী। তাই ছোটবেলা থেকেই গানের পরিবেশে বেড়ে উঠেছেন তিনি। ক্লোজআপ ওয়ান চ্যাম্পিয়ন মুকুট জয়ের পর থেকে লায়লা সঙ্গীতাঙ্গনে অসংখ্য জনপ্রিয় গান করে যাচ্ছেন । “আমার বাড়ি আসতে যদি কষ্ট পাও ঐ রাঙ্গা পায়”, “এই মিনতি আল্লাহ্‌ গো তোমারই দরবারে”, “প্রাণ নাথ ছাড়িয়া জাইওনা মোরে”, “কোন মুসাফির গভীরও নিশি মসজিদেরও আঙ্গিনায়”, “তোর আদরে আমি আদরিনি”- হলো তার উল্লেখযোগ্য কয়েকটি ।
জিওভানি লো সেলসো
জিওভানি লো সেলসো (জন্ম: ৯ এপ্রিল ১৯৯৬) হলেন একজন আর্জেন্টিনীয় পেশাদার ফুটবলার, যিনি ফরাসি ক্লাব প্যারিস সেন্ট জার্মেই হতে আর্জেন্টিনীয় ক্লাব রোসারিও সেন্ট্রালে ধারে এবং আর্জেন্টিনা জাতীয় দলের হয়ে একজন মধ্যমাঠের খেলোয়াড় হিসেবে খেলেন।
মাক্সিমিলিয়ানো মেজা
মাক্সিমিলিয়ানো এদুয়ার্দো মেজা (জন্ম: ১৫ জানুয়ারি ১৯৯২) হলেন একজন আর্জেন্টিনীয় পেশাদার ফুটবলার, যিনি আর্জেন্টিনীয় ক্লাব ইন্দেপেন্দিয়েন্তে এবং আর্জেন্টিনা জাতীয় দলের হয়ে একজন মধ্যমাঠের খেলোয়াড় হিসেবে খেলেন।
মেজা আর্জেন্টিনীয় ক্লাব হিমনাসিয়া ই এসগ্রিমার যুব পর্যায়ের হয়ে খেলার মাধ্যমে তিনি ফুটবল জগতে পদার্পণ করেন। পরবর্তীতে ২০১২ সালে, প্রথমবারের মতো তিনি হিমনাসিয়া ই এসগ্রিমার জ্যেষ্ঠ দলে ডাক পান এবং পরবর্তীতে একই বছরের ১০ই ডিসেম্বর তারিখে, প্রিমেরা বি নাসিওনালে দেপোর্তিভো মের্লোর বিরুদ্ধে খেলার মাধ্যমে তিনি ক্লাবটির হয়ে অভিষেক করেন। তিনি ২০১২–১৩ মৌসুমে প্রিমেরা বি নাসিওনালে ১৪টি লীগ ম্যাচ খেলেছিলেন, যেখানে হিমনাসিয়া ই এসগ্রিমা উচ্চস্তরের লীগে উন্নীত হয়। এর পরবর্তী মৌসুমে, তিনি ক্লাবের একজন নিয়মিত খেলোয়াড়ে পরিণত হন। তিনি উক্ত মৌসুমে ৩৬টি ম্যাচ খেলেছেন যেখানে তিনি ৫টি গোল করেন; এটি ছিল তার করা প্রথম ৫ গোল। এর পরবর্তী ৩ মৌসুমে তিনি ৫৩টি ম্যাচ খেলেছেন যেখানে তিনি ৭টি গোল করেন।
২০১৬ সালের ১৮ই সেপ্টেম্বর তারিখে, হিমনাসিয়া ই এসগ্রিমার হয়ে ১০০টি লীগ ম্যাচ খেলার এক সপ্তাহ পর, তিনি হিমনাসিয়া ই এসগ্রিমা ছেড়ে আর্জেন্টাইন প্রিমেরা দিভিসিওনের ক্লাব ইন্দেপেন্দিয়েন্তে যোগদান করেন। তিনি.২০১৬ সালের ২২ সেপ্টেম্বর তারিখে, ২০১৬ কোপা সুদামেরিকানার ১৬ পর্বের রাউন্ডে ব্রাজিলীয় ক্লাব চাপেসয়েন্সের বিরুদ্ধে খেলার মাধ্যমে ইন্দেপেন্দিয়েন্তের হয়ে অভিষেক করেন। ২০১৭–১৮ মৌসুমে, মেজা ৯টি ম্যাচ খেলেন এবং ৩টি গোল করেন। উক্ত মৌসুমে তিনি ইন্দেপেন্দিয়েন্তেকে ২০১৭ কোপা সুদামেরিকানা শিরোপা জয়লাভ করতে সহায়তা করেছেন।
২০১৮ সালের মার্চ মাসে, স্পেন এবং ইতালির বিরুদ্ধে দুটি প্রীতি ম্যাচের জন্য আর্জেন্টিনা জাতীয় দলে ডাক পান। তিনি ২০১৮ সালের ২৭শে মার্চ তারিখে, স্পেনের বিরুদ্ধে খেলার মাধ্যমে আন্তর্জাতিক পর্যায়ে অভিষেক করেন। উক্ত খেলাটি ওয়ান্দা মেত্রোপলিতানোয় অনুষ্ঠিত হয়, যেখানে আর্জেন্টিনা স্পেনের কাছে ৬–১ গোলে হেরে যায়; তিনি উক্ত ম্যাচে ৯০ মিনিট খেলেছিলেন। ২০১৮ সালের ২১শে মে তারিখে, মেজা রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত আর্জেন্টিনা দলে স্থান পান।
কার্শিয়াং বিধানসভা কেন্দ্র
কার্শিয়াং (বিধানসভা কেন্দ্র) ভারতীয় রাজ্য পশ্চিমবঙ্গের দার্জিলিং জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে ২৪ নং কার্শিয়াং বিধানসভা কেন্দ্রটি কার্শিয়াং পৌরসভা, কার্শিয়াং সিডি ব্লক, মিরিক পৌরসভা, মিরিক সিডি ব্লক, রংলি রংলিয়ট সিডি ব্লক, গোরাবাড়ি মার্গারেট'স হোপ, নিম্ন সোনাদা-১, নিম্ন সোনাদা-২, মুন্ডা কোঠি এবং উচ্চ সোনাদা গ্রাম পঞ্চায়েত গুলি জোড়বাংলো-সুকিয়াপোখরি সমষ্টি উন্নয়ন ব্লক এবং (ক) সিটং ফরেস্ট (গ্রাম), (খ) সিভোক হিল ফরেস্ট (গ্রাম), এবং (গ) সিভোক ফরেস্ট (গ্রাম) চাম্পাসারি গ্রাম পঞ্চায়েত মাটিগাড়া সমষ্টি উন্নয়ন ব্লক এর অন্তর্গত।
কার্শিয়াং বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত।
পশ্চিমবঙ্গ বিধানসভা নির্বাচন, ২০১৬, জিজেএম এর রোহিত শর্মা তার নিকটতম প্রতিদ্বন্দ্বী তৃণমূলের শান্ত ছেত্রীকে পরাজিত করেন।
পশ্চিমবঙ্গ বিধানসভা নির্বাচন, ২০১১, জিজেএম এর রোহিত শর্মা তার নিকটতম প্রতিদ্বন্দ্বী জিএনএলএফের পেমু ছেত্রীকে পরাজিত করেন।
২০০৬ , ২০০১ এবং ১৯৯৬ সালে রাজ্যের বিধানসভা নির্বাচনে, জিএনএলএফের শান্ত ছেত্রী কার্শিয়াং আসন থেকে জয়ী হন, তার নিকটতম প্রতিদ্বন্দ্বী নির্দল/ সিপিআরএম এর বুদ্ধিমান রাইকে পরাজিত করেন শেষ বছর এবং সিপিআই (এম) এর তুলসী ভট্টরাইকে পরাজিত করেন গত দুই বছর। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১ সালে নির্দল এর নর বাহাদুর ছেত্রী, সিপিআই (এম) এর দয়া লামাকে পরাজিত করেন। ১৯৮৭ সালে সিপিআই (এম) এর হারকা বাহাদুর রাই, কংগ্রেসের এ.এন. প্রধানকে পরাজিত করেন এবং ১৯৮২ সালে কংগ্রেসের দয়া নরবুলাকে পরাজিত করেন। ১৯৭৭ সালে কংগ্রেসের দয়া নরবুলা, সিপিআই (এম) -এর আনন্দ পাঠককে পরাজিত করেন।
১৯৭৭ সালের আগে, কার্শিয়াং (বিধানসভা কেন্দ্র) বিদ্যমান ছিল না তবে, জোড় বাংলো (বিধানসভা কেন্দ্র) যেটি পরে অস্তিত্বহীন হয়ে যায়। ১৯৭২ সালে, আইজিএলের নন্দলাল গুরুং জোড় বাংলো আসনে জয়ী হন। ১৯৭১ সালে, সিপিআই (এম) -এর আনন্দ প্রসাদ পাঠক জয়ী হন। ১৯৬৯ সালে নন্দলাল গুরুং আইজিএল প্রার্থী হিসেবে এবং ১৯৬৭ সালে নির্দল প্রার্থী হিসেবে জয়ী হন। ১৯৬২ সালে এবং ১৯৫৭ সালে সিপিআই এর ভাদরা বাহাদুর হামাল জয়ী হন। ১৯৫১ সালে স্বাধীন ভারতের প্রথম নির্বাচন, জোড় বাংলো কেন্দ্রটি একটি কার্শিয়াং-শিলিগুড়ি যৌথ আসন ছিল। কংগ্রেসের তেনজিং ওয়াংডি ও নির্দলের জর্জ মাহবার্টের কুর্সিয়াং-শিলিগুড়ি কেন্দ্র থেকে যৌথভাবে জয়ী হন এবং শিব কুমার রাই নির্দল জোড় বাংলো আসন থেকে জয়ী হন।
কান্নুর আন্তর্জাতিক বিমানবন্দর
কন্নুর আন্তর্জাতিক বিমানবন্দর (আইএটিএ: সিএনএন, আইসিএও: ভোক) হল কেরালা রাজ্যের কন্নুর শহরের উড়ান পরিষেবা পরিবেশন করার জন্য নির্মিত একটি আন্তর্জাতিক বিমানবন্দর। এটি কানুর আন্তর্জাতিক বিমানবন্দর লিমিটেড (কিল) -এর অধীনে একটি "পাবলিক প্রাইভেট পার্টিশন" (পিপিপি) মডেলের বিমানবন্দর, যা শহর থেকে ২৫ কিলোমিটার (১৬ মাইল) দূরে মাত্তান্নুরে নির্মিত হচ্ছে। বিমানবন্দরটি ২০১৭ সালের জুলাই মাসে "সিএনএন" -এর থেকে "আইএটিএ কোড" পেয়েছে যা কন্নুরয়ের ইংরেজী নাম, ক্যাননারের একটি সংক্ষেপ। ২০১৮ সালের ৯ ডিসেম্বর বাণিজ্যিক ভাবে বিমানবন্দর খোলা হয়।
১৯৩৫ সালের প্রথম দিকে টাটা এন্টারপ্রাইজ বোম্বে এবং ত্রিভান্দ্রমের মধ্যে সাপ্তাহিক উড়ান পরিচালনা করে - কন্নুর বাণিজ্যিক বিমান ভ্রমণের জন্য কান্নুরের একটি বিমানবন্দর ব্যবহার করা হয়েছিল কিন্তু ১৯৯৭ সালে বিমানবন্দরের জন্য দীর্ঘস্থায়ী চাহিদাটি ধারণা করা হয়েছিল, যখন সিভিল এভিয়েশন এর তৎকালীন কেন্দ্রীয় মন্ত্রী সি.এম. ইব্রাহিম, জেলার জন্য একটি বিমানবন্দর প্রকল্প শুরু করে। তার সহায়তায়, ই.কে. নায়ার কন্নুরে একটি গ্রীনফিল্ড এয়ারপোর্টের প্রস্তাবের সাথে শুরু করে- কেরালার নেতৃত্বাধীন রাজ্য সরকার এই প্রকল্পটি চালাচ্ছে। কেরালা সরকার জানুয়ারী ১৯৯৮ সালে প্রকল্পটি বাস্তবায়নের জন্য কেরালার অবকাঠামো উন্নয়ন কর্পোরেশন (কেইনফ্রা) নামে একটি সংস্থাকে নিয়োগ করেছে। পরিবেশগত উদ্বেগগুলির কারণে মাদায়িপাড়াতে প্রস্তাবিত প্রথম সাইটটি বাদ দেওয়া হয়েছিল। মাত্তান্নুরের নিকটবর্তী দুটি বিশাল ১৩০০ একর এবং ৮০০ একর জমি বিমানবন্দরের জন্য চিহ্নিত করা হয়।
দীর্ঘ প্রতীক্ষার পর, জানুয়ারী ২০০৮ সালে বেসামরিক বিমান চলাচল মন্ত্রণালয় ও কেন্দ্রীয় মন্ত্রিসভার কাছ থেকে বিমানবন্দর- অনুমোদিত করা হয়। বিজ্ঞপ্তি দ্বারা ক্ষতিপূরণ প্রদানের পর ২০০৮ সালের ডিসেম্বরে জমি অধিগ্রহণ শুরু হয়। পিপিপি মডেলের অধীনে "কান্নুর ইন্টারন্যাশনাল এয়ারপোর্ট লিমিটেড" (কিওএল) নামে একটি পাবলিক কোম্পানী অক্টোবর ২০০৯ সালে বিমানবন্দরটির জন্য তৈরি করা হয়। বিমানবন্দরের জন্য ভিত্তিপ্রস্তরটি ১৭ ডিসেম্বর ২০১০ সালে মধ্যে তৎকালীন মুখ্যমন্ত্রী ভি এস অখুৎনন্দনকে স্থাপন করেন।
বিমানবন্দরের ৯৬,০০০ মিটার (১০,৩০,০০০ বর্গ ফুট) ফ্লোর বা মেঝে এলাকায় আন্তর্জাতিক ও গার্হস্থ্য যাত্রীদের জন্য একটি সমন্বিত যাত্রী টার্মিনাল নির্মিত হচ্ছে। এটি তার অনন্য সুইং সুবিধা সঙ্গে সর্বোচ্চ ঘন্টা সময় ২,০০০ জন যাত্রী পর্যন্ত পরিবহন করতে সক্ষম হবে। ৪৮ টি চেক-ইন কাউন্টার, ৩২ টি অভিবাসন কাউন্টার, ১৬ টি কাস্টমস কাউন্টার, চারটি কনভেয়ার বেল্ট এবং টার্মিনালের ভিতরে অ্যাক্সেস কন্ট্রোল থাকবে।
৩২,০০০ বর্গ মিটারের (৩,৪০,০০০ বর্গফুট) মেঝে বা ফ্লোর নিয়ে একটি পণ্যসম্ভার টার্মিনাল নির্মাণ করা হবে।
হোর্হে সাম্পাওলি
হোর্হে লুইস সাম্পাওলি মোয়া (; জন্ম ১৩ মার্চ ১৯৬০) একজন আর্জেন্টাইন ফুটবল কোচ। তিনি বর্তমানে আর্জেন্টিনার জাতীয় দলের কোচের দায়িত্ব পালন করছেন। সাম্পাওলি ২০০৪ সালে কোরোনেল বোলোগ্নেসি'র হয়ে কাজ করে তার কোচিং পেশা শুরু করেন। সাম্পাওলি চিলিয়ান ক্লাব ইউনিভারসিদাদ দ্যা চিলির হয়ে ৩ টি লীগ শিরোপা এবং কোপা সুদামেরিকা জিতে সকলের নজরে আসেন। ২০১৫ সালে চিলি জাতীয় দলের হয়ে নিজ দেশ আর্জেন্টিনাকে কোপা আমেরিকার ফাইনালে হারিয়ে শিরোপা জেতে। ২০১৬ সালের ২৮ জুন সাম্পাওলি ২ বছরের চুক্তিতে সেভিয়ায় যোগ দেয়। ১ বছর পর আর্জেন্টিনার জাতীয় দলের কোচ হওয়ার জন্য সেভিয়ার কোচ হতে পদত্যাগ করেন।
তিনি আর্জেন্টিনার ক্যাসিলদায় জন্মগ্রহণ করেন। কিশোর বয়সে তিনি ফুটবল বিষয় উৎসাহী ছিলেন। স্থানীয় লীগে একটি দলের হয়ে খেলা শুরু করেন পরবর্তিতে নিউওয়েলস ওল্ড বয়েজের যুবদলে যোগ দেন। জঙ্ঘাস্থি ও ফিবুলার সমস্যার কারনে মাত্র ১৯ বছর বয়সে ফুটবল থেকে অবসর নেন।
২০০২ সালের জানুয়ারিতে সাম্পাওলি পেরুর ক্লাব জুয়ান অরিচে কোচ হিসেবে যোগ দেন। তার পেশাদার জীবনের প্রথম ম্যাচ ছিলো ইউনিভারসিতারিওর বিপক্ষে , যেখানে ২-১ গোলে পরাজিত হন। এর কয়েক মাস পর জুনে স্পোর্ট বয়েজে যোগ দেন, ১ম ম্যাচে কোরোনেল বোলোগ্নেসিকে ২-০ গোলে হারায় তার দল। ২০০৪ সালে কোরোনেল বোলোগ্নেসি'তে যোগ দেন। ২০০৫ সালে আপারটুরা লিগে তার দল ৫ম স্থান অধিকার করেন। ২০০৭ সালে তিনি স্পোর্টিং ক্রিস্টালে যোগ দেন। যাইহোক তার সময় ক্রিস্টাল ১৭ ম্যাচে মাত্র ৪ টি জয় পায়। মৌসুম শেষে ক্লাব থেকে বরখাস্ত হন এবং পেরু'তে তার ফুটবল কোচিং ক্যারিয়ার শেষ করেন।
সোচি
সোচি () রাশিয়ার ক্রাসনোদার ক্রাইয়ের একটি শহর যা জর্জিয়া ও রাশিয়ার সীমান্তের কাছে কৃষ্ণ সাগরের উপকূলে অবস্থিত। বৃহত্তর সোচি নগর অঞ্চলটির আয়তন মূল শহরের আয়তন । ২০১০ সালের রুশ জনগণনা অনুযায়ী এখানে প্রায় সাড়ে ৩ লক্ষ লোক বাস করে।। এটি ককেসীয় তটভূমি অঞ্চলের অংশ বলে এটি রাশিয়ার সেইসব বিরল শহরের একটি, যেখানে উপক্রান্তীয় জলবায়ু বিদ্যমান, অর্থাৎ এখানকার গ্রীষ্মকালগুলি উষ্ণ এবং শীতকালগুলি মৃদু হয়।
রাশিয়ার রাজধানী মস্কো থেকে প্রায় ১ হাজার ৬০০ কিলোমিটার দূরের শহর সোচি । বৃহত্তর সোচি কৃষ্ণ সাগরের উপকূল বরাবর প্রায় বিস্তৃত। এর ঠিক দক্ষিণেই ককেসাস পর্বতমালা।
ফিস্ট অলিম্পিক স্টেডিয়াম শহরের প্রধান স্টেডিয়াম। এই স্টেডিয়াম থেকে রাশিয়া-জর্জিয়া সীমান্ত মাত্র ৫ কিমি দূরত্বে অবস্থিত। সোচি ২০১৪ শীতকালীন অলিম্পিক ক্রীড়া প্রতিযোগিতার আয়োজন করে। এছাড়া ২০১৪ সাল থেকে ২০২০ সাল পর্যন্ত এটি রুশ ফরমুলা ১ গ্রঁ প্রি মোটর প্রতিযোগিতার আয়োজক। এছাড়াও এটি ২০১৮ ফিফা বিশ্বকাপ ফুটবল প্রতিযোগিতার অন্যতম আয়োজক শহর।
এটি রাশিয়ার বৃহত্তম অবকাশযাপন মূলক শহর। এই শহর কৃষ্ণসাগরের পাড়ের একটি অবকাশযাপন কেন্দ্র রয়েছে । অবকাশযাপন কেন্দ্রটির এখনকার নাম সুইসহোটেল সোচি কামেলিয়া । ১৯৩৭ সালে এখানেই গড়ে উঠেছিল স্তালিন ভিলা। নাম শুনেই বুঝে যাওয়ার কথা এটি তৈরি করেছিলেন সোভিয়েত ইউনিয়নের সাবেক নেতা স্তালিন। ১৯৯১ সালে সোভিয়েত রাশিয়া ভেঙে যাওয়ার পর এখানেই গড়ে ওঠে হোটেল। নামধাম বদলে গেছে। আধুনিক সুযোগ-সুবিধা যোগ হয়েছে। তবে অবকাশযাপন কেন্দ্রটির আদলে বিশেষ পরিবর্তন আনা হয়নি।
এই শহর মূলত মস্কো শহরের মাধ্যমে বিশ্বের অন্যান্য শহরের সাথে যুক্ত।
কাজান
কাজান (; ) রাশিয়ার অন্তর্গত তাতারস্তান প্রজাতন্ত্রের রাজধানী ও বৃহত্তম শহর। এটি রাশিয়ার ৬ষ্ঠ সর্বাধিক জনবহুল শহর; এর জনসংখ্যা প্রায় ১১ লক্ষ ৪৩ হাজার। কাজান শহরটি ভোলগা নদী এবং কাজানকা নদীর সঙ্গমস্থলে রাশিয়ার ইউরোপীয় অংশে অবস্থিত। কাজানের নগরদুর্গ বা ক্রেমলিনটি একটি বিশ্ব ঐতিহ্যবাহী স্থান।
২০০৯ সালে কাজানকে রাশিয়ার "৩য় রাজধানী" মার্কাটি ব্যবহার করার অনুমতি দেওয়া হয়। একই বছর এটিকে রাশিয়ার "ক্রীড়া রাজধানী" উপাধি দেওয়া হয়। এবং আজও নগরটিকে এই উপাধি দিয়ে উল্লেখ করা হয়। কাজানে ২০১৫ সালে ২১ লক্ষ পর্যটক বেড়াতে আসেন। কাজান নগরদুর্গ এবং শহরের হোটেল-বিনোদন ভবন ও স্থাপনাসংগ্রহ (যার ডাকনাম "কাজান তটভূমি") পর্যটকদের প্রধান দুই আকর্ষণস্থল।
কাজান শহর ২০১৩ সালের আন্তর্জাতিক গ্রীষ্মকালীন বিশ্ববিদ্যালয় ক্রীড়া প্রতিযোগিতা, ২০১৪ সালের বিশ্ব অসিক্রীড়া শিরোপা প্রতিযোগিতা ও ২০১৫ সালের বিশ্ব জলক্রীড়া প্রতিযোগিতা আয়োজন করে। এটি ২০১৭ ফিফা কনফেডারেশনস কাপের আয়োজক ছিল এবং ২০১৮ ফিফা বিশ্বকাপ ফুটবল প্রতিযোগিতার অন্যতম আয়োজক শহর।